b'\n_START_ARTICLE_\nHard Boiled\n_START_SECTION_\nJuoni\n_START_PARAGRAPH_\nElokuva alkaa kuvaten etsiv\xc3\xa4n ja peiteteht\xc3\xa4viss\xc3\xa4 olevan poliisin sidett\xc3\xa4 taistelussa triadia vastaan. Tapahtumat kehittyv\xc3\xa4t pitk\xc3\xa4ksi toimintahurjasteluksi, johon mahtuu monta juonikuviota. Ruumita syntyy elokuvan loppuun menness\xc3\xa4 jopa 307. Hard Boiled rakentuu kolmen suuren toimintakohtauksen ymp\xc3\xa4rille: alun teehuoneammuskelu, varastopetos keskiosassa, satama-ammuskelu, ja klimaattinen kolmekymment\xc3\xa4minuuttinen loppuammuskelu sairaalassa.\n_START_SECTION_\nKohtelu Suomessa\n_START_PARAGRAPH_\nVaikka elokuvan ensi-ilta n\xc3\xa4htiin Suomessa Rakkautta & Anarkiaa -elokuvafestivaaleilla elokuvateatteri Maximissa syyskuussa 1993 (johon tapahtumaan ohjaaja John Woo itse osallistui), se kiellettiin Valtion elokuvatarkastamon p\xc3\xa4\xc3\xa4t\xc3\xb6ksell\xc3\xa4 4.7.1994. Elokuva sai ik\xc3\xa4rajamerkinn\xc3\xa4n KK (kokonaan kielletty), joten sit\xc3\xa4 ei saanut en\xc3\xa4\xc3\xa4 laillisesti Suomessa en\xc3\xa4\xc3\xa4 esitt\xc3\xa4\xc3\xa4 eik\xc3\xa4 levitt\xc3\xa4\xc3\xa4. Asiasta tehty valitus valtion elokuvalautakuntaan elokuussa 1994 ei tuottanut tulosta ja lautakunta p\xc3\xa4\xc3\xa4tti yksimielisesti pit\xc3\xa4\xc3\xa4 elokuvan kokonaan kiellettyn\xc3\xa4. Sellaisena se pysyikin aina aikuissensuurin poistumiseen asti lakimuutoksessa 1.1.2001.'